تورکیه بؤیوک میللت مجلیسی‌نین صدری مصطفی شنتوپ قیرغیزیستان جمهوریتی‌نین پرزیدنتی سادیر جاپاروولا مجلیسده بیر آرایا گلیب.
سادیر جاپاروو و اونو همراهلیق ائدن نوماینده هئیتینی قوناق ائتمک‌دن ممنون اولدوغونو ایفاده ائدن شنتوپ جاپارووو قارداش قیرغیز خالقی‌نین 80 فایزی کیمی یوکسک سس نیسبتیله پرزیدنت سئچیلدیگی اوچون شخصی و تورکیه بویوک میللت مجلیسی عضو‌لری آدیندان تبریک ائدیب.
شنتوپ 11 آوریلده قیرغیزیستان-دا آنایاسا دییشیک‌لیگینه دایر رفرندوم نتیجه‌سینده خالقین سسینی قازانان پرزیدنت حکومت سیستمی‌نین و 5 می دا وظیفه‌سی‌نین ایجراسینا باشلایان یئنی کابینه‌نین خیرلی اولماسینی دیله‌ییب.
مصطفی شنتوپ تورکیه بویوک میللت صدرلری ایله قیرغیزیستان جمهوریتی مجلیسی‌نین رهبرلری‌نین هر زامان چوخ صمیمی و یاخین موناسیبت‌لرده اولدوق‌لارینی و موختلیف سبب‌لرله ایکی طرف‌لی و چوخ طرف‌لی مؤوضوع لاردا فایدا‌لی مصلحت لشمه‌لر آپاردیق‌لارینی بیلدیریب.
یئنی نوع کوروناویروس (کووید-19) اپیدمیسی‌نین منفی تأثیرلرینه باخمایا‌راق، کئچن ایل ایکی طرف‌لی تیجارت حجمینده جدی بیر آزالما اولمادیغینی وورغولایان شنتوپ تورکیه-‌نین قارداش قیرغیزیستانین سوسیال و اقتصادی اینکیشافینا وئردیگی دستکی ایله تحصیل، مدنیت و ساغلام‌لیق ساحه‌لرینده‌کی امکداش‌لیق لاییحه‌لری‌نین آرتا‌راق داوام ائدجگینی ایفاده ائدیب.
قیرغیزیستان پرزیدنتی سادیر جاپاروو دا ایکی اؤلکه آراسیندا تاریخی و مدنی علاقه‌لر اوزرینده قورولان موناسیبت‌لرین یالنیز قارداش‌لیق زمینینده دئییل، استرائژی بیر اؤلچویه چاتدیغینی قئید ائدیب.
